CELEX: 32015D0975
Language: et
Date: 2015-06-19 00:00:00
Title: Komisjoni rakendusotsus (EL) 2015/975, 19. juuni 2015, Hispaania võetud meetme kohta keelata HIDALGO'S GROUPi (Hispaania) poolt Hispaaniasse imporditava lööktrelli turule laskmine kooskõlas Euroopa Parlamendi ja nõukogu direktiiviga 2006/42/EÜ (teatavaks tehtud dokumendi C(2015) 4086 all) (EMPs kohaldatav tekst)

23.6.2015   
            
            
               ET
            
            
               Euroopa Liidu Teataja
            
            
               L 157/96
            
         KOMISJONI RAKENDUSOTSUS (EL) 2015/975,
   19. juuni 2015,
   Hispaania võetud meetme kohta keelata HIDALGO'S GROUPi (Hispaania) poolt Hispaaniasse imporditava lööktrelli turule laskmine kooskõlas Euroopa Parlamendi ja nõukogu direktiiviga 2006/42/EÜ
   
      
         (teatavaks tehtud dokumendi C(2015) 4086 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
   ning arvestades järgmist:
   
               (1)
            
            
               Hispaania teatas komisjonile meetmest, millega keelatakse HIDALGO'S GROUPi (Hispaania) poolt Hispaaniasse imporditava Dayron/70000 tüüpi lööktrelli turule laskmine.
            
         
               (2)
            
            
               Lööktrell kandis CE-märgist vastavalt direktiivile 2006/42/EÜ.
            
         
               (3)
            
            
               Meede võeti põhjusel, et lööktrell ei vastanud direktiivi 2006/42/EÜ I lisa punktides 1.3.2 („Purunemisoht töötamise ajal”), 1.7.3 („Masina märgistus”) ja 1.7.4.2 („Kasutusjuhendi sisu”) esitatud olulistele tervisekaitse- ja ohutusnõuetele, kuna masin ei läbinud vastupidavuskatset, karkass lagunes ning selle tagajärjel tekkis sisselõikamise oht ja/või võimalus pääseda ligi aktiivsetele osadele.
            
         
               (4)
            
            
               Hispaania teavitas levitajat ja importijat nimetatud puudustest. Importija võttis vabatahtlikult vajalikud meetmed mittevastavate toodete turult kõrvaldamiseks.
            
         
               (5)
            
            
               Olemasolevad dokumendid, esitatud märkused ja asjaomaste poolte võetud meetmed näitavad, et Dayron/70000 tüüpi lööktrell ei vasta direktiivi 2006/42/EÜ olulistele tervisekaitse- ja ohutusnõuetele. Seega on asjakohane pidada Hispaania võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Hispaania võetud meede, millega keelatakse HIDALGO'S GROUPi (Hispaania) poolt Hispaaniasse imporditava Dayron/70000 tüüpi lööktrelli turule laskmine, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 19. juuni 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.